Πρόταση κανονισμού του Συμβουλίου για τη σύναψη του πρωτοκόλλου που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπεται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Μαδαγασκάρης για την περίοδο από 21 Μαΐου 1995 έως 20 Μαΐου 1998 (96/C 72/09) COM(95) 376 τελικό - 95/0187(CNS)

(Υποβλήθηκε από την Επιτροπή στις 24 Ιουλίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 32, σε συνδυασμό με το άρθρο 228, παράγραφος 2, πρώτη πρόταση και παράγραφος 3, πρώτο εδάφιο,

την πρόταση της Επιτροπής (1),

τη γνώμη του Ευρωπαϊκού Κοινοβουλίου,

Εκτιμώντας:

ότι σύμφωνα με τη συμφωνία που είχε συναφθεί μεταξύ της Ευρωπαϊκής Κοινότητας της κυβέρνησης της δημοκρατίας της Μαδαγασκάρης, όσον αφορά την αλιεία στα ανοικτά της Μαδαγασκάρης (2), τα δύο μέρη προέβησαν σε διαπραγματεύσεις για να καθορίσουν τις τροποποιήσεις και τις προσθήκες της συμφωνίας αυτής, στο τέλος της περιόδου εφαρμογής των πρώτων πρωτοκόλλων 7

ότι, σε συνέχεια των εν λόγω διαπραγματεύσεων, ένα νέο πρωτόκολλο που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπεται στην προαναφερόμενη συμφωνία, για την περίοδο από 21 Μαΐου 1995 έως 20 Μαΐου 1998, μανογράφηκε στις 18 Μαΐου 1995 7

ότι είναι προς το συμφέρον της Κοινότητας να εγκρίνει το εν λόγω πρωτόκολλο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το πρωτόκολλο που καθορίζει τις αλιευτικές δυνατότητες και τη χρηματοδοτική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Μαδαγασκάρης, όσον αφορά την αλιεία στα ανοικτά της Μαδαγασκάρης, για την περίοδο από 21 Μαΐου 1995 έως 20 Μαΐου 1998, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στον παρόντα κανονισμό.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι επιφορτισμένα με την υπογραφή του πρωτοκόλλου με σκοπό τη δέσμευση της Κοινότητας (3).

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. C 201 της 8. 8. 1992, σ. 19.

(2) ΕΕ αριθ. L 73 της 18. 3. 1986, σ. 26.

(3) Η ημερομηνία έναρξης ισχύος του πρωτοκόλλου θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.

ΠΡΩΤΟΚΟΛΛΟ για τον καθορισμό των αλιευτικών δυνατοτήτων και της χρηματοδοτικής αντιστάθμισης που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Μαδαγασκάρης όσον αφορά την αλιεία στα ανοικτά της Μαδαγασκάρης για την περίοδο από 21 Μαΐου 1995 έως 20 Μαΐου 1998

Άρθρο 1

Κατ' εφαρμογή του άρθρου 2 της συμφωνίας και για περίοδο τριών ετών από 21 Μαΐου 1995 παραχωρούνται αλιευτικές άδειες σε 42 θυναλιευτικά γρι-γρι με ψυκτικές εγκαταστάσεις, και σε 16 αλιευτικά με παραγάδι επιφανείας, με τις οποίες επιτρέπεται να αλιεύουν ταυτόχρονα στην αλιευτική ζώνη της Μαδαγασκάρης.

Εξάλλου, κατόπιν αιτήματος της Κοινότητας, ορισμένες άδειες μπορούν να χορηγηθούν σε άλλες κατηγορίες αλιευτικών σκαφών υπό τους όρους που πρέπει να καθοριστούν στο πλαίσιο της μεικτής επιτροπής που προβλέπεται στο άρθρο 9 της συμφωνίας.

Άρθρο 2

Το ποσό της συμμετοχής που αναφέρεται στο άρθρο 7 της συμφωνίας καθορίζεται κατ' αποκοπήν σε 1 350 000 Ecu για τη διάρκεια του πρωτοκόλλου, που καταβάλλεται σε τρία ίσα ετήσια μερίδια. Το ποσό αυτό καλύπτει ένα βάρος αλιευμάτων στα ύδατα της Μαδαγασκάρης 9 000 τόνων τονοειδών ανά έτος εάν ο όγκος των αλιευμάτων των τονοειδών που πραγματοποιούνται από τα κοινοτικά σκάφη στην αλιευτική ζώνη της Μαδαγασκάρης υπερβαίνει την ποσότητα αυτή, το πραναφερόμενο ποσό αυξάνεται ανάλογα.

Άρθρο 3

1. Η Κοινότητα θα συμμετάσχει εξάλλου κατά τη διάρκεια της περιόδου που αναφέρεται στο άρθρο 1, στη χρηματοδότηση ενός επιστημονικού προγράμματος της Μαδαγασκάρης που προορίζεται να βελτιώσει τις γνώσεις των κατ' εξοχήν αποδημητικών ειδών στην περιοχή του Ινδικού Ωκεανού, όπου βρίσκεται η Μαδαγασκάρη, μέχρι ποσού 375 000 Ecu.

Η συμμετοχή αυτή θα μπορέσει να έχει, με αίτημα της κυβέρνησης της Μαδαγασκάρης, τη μορφή συνεισφοράς στα έξοδα διεθνών συνεδρίων, που προορίζονται να βελτιώσουν τις εν λόγω γνώσεις, καθώς και στη διαχείριση των αλιευτικών πόρων.

2. Οι αρμόδιες αρχές της Μαδαγασκάρης ανακοινώνουν στην Επιτροπή έκθεση σχετικά με τη χρήση αυτών των κεφαλαίων.

3. Η συμμετοχή της Κοινότητας στο επιστημονικό πρόγραμμα καταβάλλεται σε λογαριασμό τον οποίο ορίζουν οι αρχές της Μαδαγασκάρης.

Άρθρο 4

1. Τα δύο μέρη συμφωνούν ότι η βελτίωση της αρμοδιότητας και των γνώσεων των ατόμων που απασχολούνται στον τομέα της θαλάσσιας αλιείας αποτελεί ουσιαστικό στοιχείο για την επιτυχία της συνεργασίας τους. Για το σκοπό αυτό η Κοινότητα θα διευκολύνει την υποδοχή υπηκόων της Μαδαγασκάρης στα ιδρύματα των κρατών μελών της και θα διαθέσει για τον σκοπό αυτό υποτροφίες σπουδών ή πρακτικής εξάσκησης, μέγιστης διάρκειας πέντε ετών, σε διάφορους επιστημονικούς, τεχνικούς και οικονομικούς κλάδους και δραστηριότητες που συνδέονται με την ανάπτυξη του αλιευτικού τομέα και του τομέα της υδατοκαλλιέργειας, οι οποίες κρίνονται αναγκαίες από την κυβέρνηση της Μαδαγασκάρης. Το συνολικό κόστος αυτών των υποτροφιών δεν μπορεί να υπερβαίνει τα 450 000 Ecu. Οι υποτροφίες αυτές μπορούν επίσης να χρησιμοποιηθούν σε οποιοδήποτε άλλο κράτος που συνδέεται με την Κοινότητα με συμφωνία συνεργασίας.

2. Το ποσό που αναφέρεται στην παράγραφο 1 καταβάλλεται προοδευτικά και όσο διαρκεί η χρησιμοποίησή του.

Άρθρο 5

Στην περίπτωση που η Κοινότητα παραλείψει να πραγματοποιήσει τις πληρωμές που προβλέπονται στα άρθρα 2 και 3 αυτού του πρωτοκόλλου, η αλιευτική συμφωνία μπορεί να ανασταλεί.

Άρθρο 6

Το παράρτημα της συμφωνίας μεταξύ της Ευρωπαϊκής Κοινότητας και της κυβέρνησης της Δημοκρατίας της Μαδαγασκάρης, όσον αφορά την αλιεία στα ανοικτά της Μαδαγασκάρης, καταργείται και αντικαθίσταται από το παράρτημα του παρόντος πρωτοκόλλου.

Άρθρο 7

Το παρόν πρωτόκολλο αρχίζει να ισχύει την ημερομηνία της υπογραφής του.

Εφαρμόζεται από τις 21 Μαΐου 1995.

ΠΑΡΑΡΤΗΜΑ

ΟΡΟΙ ΑΣΚΗΣΗΣ ΤΗΣ ΑΛΙΕΙΑΣ ΣΤΗΝ ΑΛΙΕΥΤΙΚΗ ΖΩΝΗ ΤΗΣ ΜΑΔΑΓΑΣΚΑΡΗΣ ΑΠΟ ΤΑ ΣΚΑΦΗ ΤΗΣ ΚΟΙΝΟΤΗΤΑΣ

1. Διατυπώσεις που αφορούν την αίτηση και τη χορήγηση αδειών

Η διαδικασία αίτησης και χορήγησης αδειών οι οποίες επιτρέπουν στα σκάφη της Κοινότητας να αλιεύουν στα ύδατα της Μαδαγασκάρης είναι η εξής:

α) μέσω του αντιπροσώπου της στη Μαδαγασκάρη, η Ευρωπαϊκή Επιτροπή υποβάλλει στις αρχές της Μαδαγασκάρης αίτηση για χορήγηση άδειας για κάθε σκάφος, διατυπωμένη από τον πλοιοκτήτη που επιθυμεί να ασκήσει μια αλιευτική δραστηριότητα με βάση την παρούσα συμφωνία, τουλάχιστον είκοσι ημέρες πριν από την επιθυμητή ημερομηνία έναρξης της περιόδου ισχύος.

Η αίτηση πρέπει να γίνει με έντυπο που προβλέπεται για το σκοπό αυτό από τη Μαδαγασκάρη, σύμφωνα με το υπόδειγμα που επισυνάπτεται ως παράδειγμα 1 7 συνοδεύεται από την απόδειξη της εκ των προτέρων πληρωμής που επιβαρύνει τον πλοιοκτήτη 7

β) η άδεια χορηγείται στο όνομα του συγκεκριμένου σκάφους και δεν μεταβιβάζεται.

Ωστόσο, με αίτημα της Ευρωπαϊκής Επιτροπής η άδεια ενός σκάφους, σε περίπτωση ανωτέρας βίας, αντικαθίσταται από νέα άδεια στο όνομα ενός άλλου σκάφους με παρόμοια χαρακτηριστικά με αυτό του σκάφους που πρόκειται να αντικατασταθεί. Ο πλοιοκτήτης του σκάφους που πρέπει να αντικατασταθεί υποβάλλει την ακυρωθείσα άδεια στο υπουργείο της Μαδαγασκάρης που είναι επιφορτισμένο με θέματα θαλάσσιας αλιείας, μέσω της αντιπροσωπείας της Επιτροπής των Ευρωπαϊκών Κοινοτήτων στη Μαδαγασκάρη.

Στη νέα άδεια αναφέρονται:

- η ημερομηνία της έκδοσης,

- το γεγονός ότι η νέα αυτή άδεια ακυρώνει και αντικαθιστά αυτήν του προηγούμενου σκάφους.

Δεν οφείλεται καμία εισφορά όπως προβλέπεται στο άρθρο 5 της συμφωνίας για την εναπομείνουσα περίοδο ισχύος 7

γ) η άδεια κατατίθεται από τις αρχές Μαδαγασκάρης στον αντιπρόσωπο της Επιτροπής των Ευρωπαϊκών Κοινοτήτων στη Μαδαγασκάρη 7

δ) η άδεια πρέπει να διατηρείται μονίμως επί του σκάφους ωστόσο, από την παραλαβή της κοινοποίησης της εκ των προτέρων πληρωμής, την οποία αποστέλλει η Ευρωπαϊκή Επιτροπή στις αρχές της Μαδαγασκάρης, το σκάφος εγγράφεται σε έναν κατάλογο σκαφών που επιτρέπεται να αλιεύουν, ο οποίος κοινοποιείται στις αρχές της Μαδαγασκάρης τις επιφορτισμένες με τον έλεγχο της αλιείας. Αντίγραφο της εν λόγω άδειας μπορεί να λάβει κανείς με τηλεαντίγραφο, εν αναμονή της παραλαβής της ίδιας της άδειας το αντίγραφο αυτό διατηρείται στο σκάφος 7

ε) οι πλοιοκτήτες θυναλιευτικών έχουν την υποχρέωση να εκπροσωπούνται από έναν εγγυητή στη Μαδαγασκάρη 7

στ) οι αρχές της Μαδαγασκάρης ανακοινώνουν, πριν από την έναρξη ισχύος της συμφωνίας, όλες τις πληροφορίες που αφορούν τους τραπεζικούς λογαριασμούς που πρέπει να χρησιμοποιούνται για την πληρωμή των εισφορών.

2. Ισχύς και πληρωμή των αδειών

α) Οι άδειες έχουν διάρκεια ισχύος ένα έτος και είναι ανανεώσιμες.

β) Η εισφορά καθορίζεται σε 20 Ecu ανά αλιευόμενο τόνο στα ύδατα που υπόκεινται στη δικαιοδοσία της Μαδαγασκάρης. Οι άδειες εκδίδονται μετά από προπληρωμή στο θησαυροφυλάκιο της Μαδαγασκάρης, μιας προκαταβολής 1 500 Ecu ανά έτος και ανά θυναλιευτικό γρι-γρι και 500 Ecu ανά έτος για κάθε αλιευτικό που αλιεύει με παραγάδι επιφανείας.

γ) Ο τελικός λογαριασμός των οφειλομένων εισφορών για την περίοδο αλιείας θεσπίζεται από την Ευρωπαϊκή Επιτροπή στο τέλος κάθε ημερολογιακού έτους, με βάση τις δηλώσεις αλιευμάτων που έχουν καθορισθεί από κάθε πλοιοκτήτη και έχουν επιβεβαιωθεί από τα επιστημονικά ινστιτούτα που είναι αρμόδια για την επαλήθευση των στοιχείων των αλιευμάτων, όπως είναι η ORSTOM, η IEO (Institut Ocιanorgraphique Espagnol) και USTA (Unitι Statistique Thoniθre d'Anstiranana). Ο τελικός αυτός λογαριασμός ανακοινώνεται ταυτόχρονα στις υπηρεσίες της Μαδαγασκάρης που είναι υπεύθυνες για τη θαλάσσια αλιεία, και στους πλοιοκτήτες. Κάθε ενδεχόμενη επιπρόσθετη πληρωμή πραγματοποιείται από τους πλοιοκτήτες στις υπηρεσίες αλιείας της Μαδαγασκάρης, το αργότερο 39 ημέρες μετά την κοινοποίηση του τελικού λογαριασμού. Ωστόσο, εάν ο τελικός λογαριασμός είναι χαμηλότερος από το ποσό της προαναφερόμενης προκαταβολής, το εναπομένον αντίστοιχο ποσό δεν μπορεί να ανακτηθεί από τον πλοιοκτήτη.

3. Δήλωση αλιευμάτων

α) Τα σκάφη που επιτρέπεται να αλιεύουν στην αλιευτική ζώνη της Μαδαγασκάρης, στο πλαίσιο της συμφωνίας, πρέπει να ανακοινώνουν τα στοιχεία τους αλιευμάτων στις υπηρεσίες που είναι επιφορτισμένες με τη θαλάσσια αλιεία, αποστέλλοντες αντίγραφο προς την αντιπροσωπεία της Ευρωπαϊκής Κοινότητας στη Μαδαγασκάρη, σύμφωνα με τις εξής λεπτομέρειες:

τα θυναλιευτικά γρι-γρι και αλιευτικά με παραγάδι επιφανείας, τηρούν αλιευτικό κατάλογο σύμφωνα με τα υποδείγματα που επισυνάπτονται ως παράρτημα 2, κατά τη διάρκεια της αλιευτικής περιόδου που διανύεται στην αλιευτική ζώνη της Μαδαγασκάρης. Το έντυπο αποστέλλεται στις αρμόδιες αρχές εντός προθεσμίας 45 ημερών μετά το τέλος της περιόδου που έχει διανυθεί στην αλιευτική ζώνη της Μαδαγασκάρης.

Τα έντυπα αυτά πρέπει να συμπληρώνονται ευκρινώς και να υπογράφονται από τον πλοίαρχο του σκάφους.

β) Σε περίπτωση μη τήρησης αυτών των διατάξεων, οι αρχές της Μαδαγασκάρης επιφυλάσσουν το δικαίωμα να αναστείλουν την ισχύ της αδείας του σκάφους που έχει διαπράξει την παράβαση, μέχρι να ολοκληρωθούν οι απαιτούμενες διατυπώσεις. Στην περίπτωση αυτή, η αντιπροσωπεία της Ευρωπαϊκής Επιτροπής στη Μαδαγασκάρη, ενημερώνεται σχετικά με το θέμα αυτό χωρίς αναβολή.

4. Ανακοινώσεις μέσω ραδιοασυρμάτου

Ο πλοίαρχος κοινοποιεί, τουλάχιστον 24 ώρες πριν, στον παράκτιο σταθμό ραδιοασυρμάτου της Antsiranana ή με τέλεξ ή τελεφάξ, την πρόθεσή του να εισαγάγει το σκάφος του στην αλιευτική ζώνη της Μαδαγασκάρης.

Η ραδιοσυχνότητα καθώς και οι αριθμοί του τελέξ και του τελεφάξ αναφέρονται στην άδεια.

5. Παρατηρητές

Με αίτηση των αρχών της Μαδαγασκάρης, τα θυναλιευτικά σκάφη προσλαμβάνουν έναν παρατηρητή επί του σκάφους, τον οποίο μεταχειρίζονται ως αξιωματικό. Ο χρόνος παρουσίας του παρατηρητή επί του σκάφους καθορίζεται από τις αρχές της Μαδαγασκάρης, χωρίς ωστόσο να υπερβαίνει γενικώς τις προθεσμίες που είναι αναγκαίες για την υλοποίηση των καθηκόντων τους.

Οι όροι επιβιβασμού του ορίζονται με κοινή συμφωνία μεταξύ του πλοιοκτήτη ή του εγγυητή και των αρχών της Μαδαγασκάρης.

Ο πλοιοκτήτης πραγματοποιεί στην κυβέρνηση της Μαδαγασκάρης, μέσω του εγγυητή του, πληρωμή 10 Ecu ανά ημέρα η οποία έχει διανυθεί από έναν παρατηρητή σε ένα θυναλιευτικό σκάφος.

Σε περίπτωση που ένα θυναλιευτικό επί του οποίου βρίσκεται ένας παρατηρητής της Μαδαγασκάρης, εγκαταλείψει την αλιευτική ζώνη της Μαδαγασκάρης, τότε λαμβάνει όλα τα μέτρα για να εξασφαλίσει, με δικά του έξοδα, την επιστροφή του τελευταίου στη Μαδαγασκάρη, το ταχύτερο δυνατό.

6. Επιβίβαση των ναυτικών

Για τον στόλο θυναλιευτικών γρι-γρι, τουλάχιστον δύο ναυτικοί της Μαδαγασκάρης είναι επιβιβασμένοι μονίμως κατά τη διάρκεια της αλιευτικής περιόδου.

Σε περίπτωση μη επιβιβασμού αυτών των ναυτικών οι πλοιοκτήτες υποχρεούνται να καταβάλουν όλο το ποσό του μισθού του ή των ναυτικών που δεν έχουν επιβιβασθεί 7 το ποσό αυτό χρησιμοποιείται για την κατάρτιση των αλιέων της Μαδαγασκάρης και καταβάλλεται σε λογαριασμό που ο αριθμός του ανακοινώνεται στον εγγυητή.

Οι συμβάσεις πρόσληψης των ναυτικών αυτών υπογράφονται μεταξύ των εγγυητών και των ενδιαφερομένων.

Προσάρτημα 1

ΕΝΤΥΠΟ ΑΙΤΗΣΗΣ ΧΟΡΗΓΗΣΗΣ ΑΔΕΙΑΣ

>ΑΡΧΗ ΓΡΑΦΗΚΟΥ>

1. Νέα αίτηση ή ανανέωση: ..........

2. Όνομα του σκάφους και σημαία: ..........

3. Διάρκεια ισχύος: ..........

4. Όνομα του πλοιοκτήτη: ..........

5. Διεύθυνση του πλοιοκτήτη: ..........

..........

6. Όνομα και διεύθυνση του ναυλωτή, εάν είναι διαφορετικός από αυτόν που αναφέρεται στα σημεία 4 και 5:

..........

..........

7. Διεύθυνση του επίσημου αντιπροσώπου στη Μαδαγασκάρη: ..........

..........

8. Όνομα του πλοιάρχου του σκάφους: ..........

9. Τύπος του σκάφους: ..........

10. Αριθμός νηολόγησης: ..........

11. Εξωτερικά στοιχεία αναγνώρισης του σκάφους: ..........

12. Λιμένας και χώρα καταχώρησης: ..........

13. Μήκος και φάρδος του σκάφους μεταξύ καθέτων: ..........

14. Μεικτή χωρητικότητα και καθαρή χωρητικότητα του σκάφους: ..........

15. Μάρκα και δύναμη του κύριου κινητήρα: ..........

16. Ισχύς κατάψυξης (t/j): ..........

17. Ικανότητα των αμπαριών (m³): ..........

18. Ενδεικτικός αριθμός κλήσης ασυρμάτου: ..........

19. Άλλοι εξοπλισμοί ανακοίνωσης (τέλεξ, τέλεφαξ): ..........

20. Βοηθητικό πλήρωμα αλιείας: ..........

..........

21. Δυναμικό πληρώματος ανά εθνικότητα: ..........

..........

22. Αριθμός της αλιευτικής άδειας (σε περίπτωση ανανέωσης, επισυνάπτεται η άδεια): ..........

..........

Ο κάτωθι υπογεγραμμένος, ........................................................................ πιστοποιώ την ακρίβεια των παραπάνω στοιχείων και δεσμεύομαι να τα τηρήσω.

Σφραγίδα και υπογραφή του πλοιοκτήτη Ημερομηνία ..........>ΤΕΛΟΣ ΓΡΑΦΗΚΟΥ>

Προσάρτημα 2

ΙΨΨΑΤ ΛΟΓΒΟΟΚ φορ ΤΘΝΑ ΦΙΣΗΕΡΥ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>